Jatropha

Ny Jatropha dia vondron-karazan-javamaniry mamony, ao amin' ny fianakaviana Euphorbiaceae, ao amin' ny filaharana Malpighiales. Avy amin' ny teny grika hoe ἰατρός / iatros, midika hoe "mpitsabo", sy τροφή / trophe, midika hoe "sakafo" ny anarany. Ahitana karazan-javamaniry miisa 180 eo ho eo ity vondrona ity. Teratany any Amerika, ny ankamaroan' izy ireo nefa misy karazana 66 hita any amin' ny Tontolo Taloha. Manana voniny lahy sy vavy misaraka ny zavamaniry ao amin' io vondrona io.
vignette|225x225px|Jatropha multifida
vignette|201x201px|Jatropha integerrima
vignette|200x200px|Savoa (Jatropha curcas)
Tahaka ny mpikambana maro ao amin' ny fianakaviana Euphorbiaceae, ny Jatropha dia misy akora izay tena misy poizina. Nampiasaina tamin' ny fandrariana (harona sns) sy tamin' ny fanomanana ny hoditra ary tamin' ny fandokoana ny karazana ao amin' ny Jatropha. Tamin' ny taompolo 2000, ny karazana iray, ny savoa (Jatropha curcas) dia niteraka fahalianana amin' ny maha voly ahazoana menaka azy amin' ny famokarana biôdiezely ary nahazo lanja ara-pitsaboana rehefa nampiasaina amin' ny famokarana menaka fandrehetan-jiro. Tamin' ny alalan' ny fifantenana dia namolavola fanovan' ny Jatropha curcas tsy misy poizina ny Meksikana teratany any amin' ny faritr' i Veracruz, ka miteraka fidiram-bola tsara kokoa rehefa ampiasaina ho loharanon' ny biôdiezely, noho ny sisam-panodinana azo hanina. Mety hiverina ny poizina raha toa ka voalonaky ny fanova misy poizina ny Jatropha azo hanina.

 Karazana 
vignette|201x201px|Jatropha gossipifolia
vignette|199x199px|Jatropha podagrica
Ahitana karazan-javamaniry miisa 180 eo ho eo ity vondrona ity, izay miseho amin' ny endrika hazobotry sy hazo. Indreto ny karazana voafantina:

 Jatropha bullockii E.J.Lott
 Jatropha cathartica Terán & Berland. 
 Jatropha chamelensis Pérez-Jiménez
 Jatropha costaricensis G.L.Webster & Poveda
 Jatropha curcas L. – savoa
 Jatropha dioica Sessé 
 Jatropha elliptica (Pohl) Oken
 Jatropha gossypiifolia L. 
 Jatropha integerrima Jacq. 
 Jatropha macrantha Mull. Arg 
 Jatropha mahafalensis Jum. & H.Perrier
 Jatropha moranii Dehgan & G.L.Webster
 Jatropha multifida L. 
 Jatropha nudicaulis Benth.
 Jatropha podagrica Hook. 
 Jatropha rivae Pax
 Jatropha unicostata Balf.f.

 Jereo koa 

 Euphorbia
 Lisitry ny karazana Jatropha